Ο Άντριου Γκάρφιλντ, (αγγλικά: "Andrew Russell Garfield", 20 Αυγούστου 1983) είναι Αμερικανός/Άγγλος ηθοποιός. Οι πρώτοι ρόλοι του περιλαμβάνουν τις ταινίες "Λέοντες αντί Αμνών" (Lions for Lambs, 2007), "Ο Φανταστικός Κόσμος του Δρ. Παρνάσους" (The Imaginarium of Doctor Parnassus, 2009) και "Boy A" (2007). Ο Γκάρφιλντ έγινε ευρύτερα γνωστός και έλαβε καλλιτεχνική αναγνώριση όταν υποδύθηκε τον Εντουάρντο Σάβεριν στην ταινία "The Social Network" το 2010, για την οποία έλαβε δύο υποψηφιότητες για BAFTA και μία υποψηφιότητα για Χρυσή Σφαίρα β' ανδρικού ρόλου. Το 2012 ενσάρκωσε τον Spider-Man στην ταινία "The Amazing Spider-Man", η οποία φιλοδοξούσε να αποτελέσει ένα αυτόνομο κεφάλαιο στη σειρά ταινιών ακολουθώντας την ιστορία από την αρχή. Ο ίδιος επανέλαβε τον ρόλο του στην ταινία "The Amazing Spider-Man 2". Επίσης, έχει παίξει στο θέατρο καθώς και σε άλλες ταινίες, όπως στην ταινία "99 Homes".